Atari 7800

Atari 7800 ProSystem (dikenali juga dengan nama Atari 7800) merupakan sebuah konsol permainan video yang dikeluarkan oleh syarikat Atari Corporation pada tahun 1986. Konsol ini sepatutnya dijadualkan untuk dikeluarkan pada tahun 1984 sebagai pengganti kepada konsol Atari 5200, tetapi terpaksa ditangguhkan berikutan penjualan syarikat Atari Inc. pada ketika itu. 

Konsol ini juga merupakan konsol pertama yang dicipta Atari yang mempunyai kebolehan untuk memainkan permainan video dari konsol popular mereka iaitu Atari 2600.

Spesifikasi 

Konsol Atari 7800 dicipta bagi menggantikan konsol Atari 5200, dan mempunyai spesifikasi yang agak tinggi berbanding konsol sebelum ini. Antara penambahan ketara ialah dari segi grafik di mana Atari menggunakan cip mikropemproses untuk grafik yang diberi nama MARIA, cip yang sebelum ini sangat banyak digunapakai dalam konsol permainan video arked.

Rujukan 

Konsol permainan video